CELEX: 32014R0874
Language: bg
Date: 2014-08-08 00:00:00
Title: Регламент за изпълнение (ЕС) № 874/2014 на Комисията от 8 август 2014 година относно класирането на някои стоки в Комбинираната номенклатура

13.8.2014   
            
            
               BG
            
            
               Официален вестник на Европейския съюз
            
            
               L 240/6
            
         РЕГЛАМЕНТ ЗА ИЗПЪЛНЕНИЕ (ЕС) № 874/2014 НА КОМИСИЯТА
   от 8 август 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, дадена в приложението към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към цитирания регламент.
            
         
               (2)
            
            
               В Регламент (ЕИО) № 2658/87 са определени общите правила за тълкуване на Комбинираната номенклатура. Тези правила се отнасят също така и за всяка друга номенклатура, която изцяло или частично се основава на нея или добавя допълнителни подраздели към нея и която е създадена със специални разпоредби на ЕС, с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани под кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди възможност обвързващата тарифна информация, издадена по отношение на стоките, обхванати от настоящия регламент, която не е в съответствие с него, да продължи да се използва от титуляря за определен период съгласно член 12, параграф 6 от Регламент (ЕИО) № 2913/92 на Съвета (2). Този период следва да бъде определен на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура под кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде използвана съгласно член 12, параграф 6 от Регламент (ЕИО) № 2913/92 за период от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 8 август 2014 година.
      
         
            За Комисията,
         
         
            от името на председателя,
         
         Martine REICHERTS
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Пръстенообразно текстилно покритие от полиестерна тъкан за употреба върху гумите на определени видове автомобили с оглед да се засили действието на триещата повърхност на протектора на гумата при движение върху сняг.
                  Вътрешната страна на централната част на артикула е изработена от нишки от здрави дълги полиестерни влакна, придаващи устойчивост на структурата. Външната страна на централната част на артикула е изработена от нишки от къси полиестерни влакна с два различни размера, осигуряващи абсорбция и сцепление благодарение на грапавата повърхност на артикула. По този начин централната част на артикула, покриваща частта от гумата, която е в контакт със земята, е по-устойчива на скъсване и има по-добра абсорбция и сцепление в сравнение с останалите части.
                  Останалите части на артикула са покриващите части от двете страни на гумата и са конструирани по начин да придържат артикула на мястото му по време на движение.
                  Всички части са съединени чрез зашиване една към друга.
                  От едната страна на артикула са прикачени четири ленти от тъкан полипропилен, които служат за хващане с ръка при поставянето на артикула върху гумата.
                  (Вж. снимката) (1)
                  
               
               
                  6307 90 98
               
               
                  Класирането се определя от разпоредбите на общи правила 1 и 6 за тълкуване на Комбинираната номенклатура, забележка 7, буква е) към раздел XI и от текста на кодове по КН 6307, 6307 90 и 6307 90 98.
                  Не е възможно класиране като аксесоар по подпозиция 8708 70, защото артикулът само засилва действието на триещата повърхност на гумата при движение върху сняг и по този начин нито адаптира превозното средство за определен вид действие, нито увеличава неговата гама от действия, нито изпълнява определена роля във връзка с основната функция на превозното средство (вж. дело C-152/10 Unomedical [2011], Сборник, стр. I-5433, точка 29).
                  Поради това и като се има предвид също фактът, че артикулът се изработва изключително от текстилен материал и различните му части се съединяват чрез зашиване, продуктът трябва да бъде класиран в код по КН 6307 90 98 като „други конфекционирани текстилни артикули“.
               
            
         (1)  Изображението е само за информация.